## Javaslat Edve Község Önkormányzatának

**2020. évi költségvetési rendeletére**

***Tisztelt Képviselő-testület!***

A Magyarország 2020. évi központi költségvetéséről szóló 2019. évi LXXI. törvény és a Magyarország helyi önkormányzatairól szóló 2011. évi CLXXXIX. törvény figyelembevételével elkészítettük Edve Község Önkormányzata 2020. évi költségvetését.

A költségvetés legmagasabb arányát továbbra is az állami finanszírozás adja, de törekszünk a takarékosabb működés megvalósítására, és a saját bevételek növelésére annak érdekében, hogy községünknek lehetőség szerint megfelelő erőforrása legyen a kínálkozó pályázatok önrészének biztosítására.

Költségvetésünk előre nehezen kalkulálható pontja az adóbevételek alakulása is. Kiszámíthatatlan a piaci szereplők tevékenysége.

Kiadási oldalon a működési kiadások körében az egyik legjelentősebb kiemelt előirányzat a személyi juttatásokra tervezett összeg. Ezen előirányzat meghatározásánál a szakmai és helyi jogszabályokban előirt létszámkeretekhez tartozó bér és egyéb személyi juttatás igényének figyelembevételével jártunk el. A 2020. január 1-től érvényes 210.600 Ft-os garantált bérminimum változása következtében növekedtek a személyi kiadások. A szociális hozzájárulási adó mértéke 2020. évben 17,5 %.

Működési kiadások között tervezésre kerültek szociális juttatások, illetve államháztartáson belülre és kívülre átadott pénzeszközök

A dologi kiadások jelentős része az előző évi teljesítés függvényében kerültek tervezésre.

Felhalmozási kiadások között elsősorban a támogatói okirattal rendelkező beruházások, fejlesztések kerültek tervezésre, s a fennmaradó elkölthető forrás függvényében került egyéb felhalmozási kiadás tervezésre. A Magyar Falu Program keretében nyert fejlesztések támogatási összege már 2019-ben megérkezett önkormányzatunkhoz.

Az előttünk álló év szigorú pénzügyi politikát kíván tőlünk. Tartanunk kell magunkat ahhoz, hogy fejlesztések csak az elnyert pályázatok és a bevételek alakulásának függvényében indulhatnak, s hogy mind önkormányzati, mind pedig intézményi szinten a további takarékosságra kell törekednünk.

A jelenlegi pénzügyi-gazdasági helyzet az önkormányzat Képviselő-testületének tagjaitól továbbra is mértéktartó, visszafogott és megértő magatartást követel annak reményében, hogy önkormányzatunk működése szilárdabb gazdasági alapokra kerülhessen, ugyanakkor az önkormányzatnak lehetősége legyen a lakosság részéről jogosan felmerülő beruházások, fejlesztések, felújítások megvalósítására.

A költségvetés mellékletét képező táblázatok bevételeket és kiadásokat tartalmazó oldalai ennek megfelelően kerültek kialakításra.

A költségvetés fő számai az alábbiak:

|  |  |  |
| --- | --- | --- |
| Sorszám | jogcím | Előirányzat |
|  |  |  |
| **1.** | **I. Közhatalmi bevételek** | **1 490 156** |
|   | 1.1 | Vagyoni típusú adók | 1 084 572 |
|   |   | 1.1.2 | Magánszemélyek kommunális adója | 1 084 572 |
|   | 1.3. | Gépjárműadó bevételek önkormámyzatot megillető része | 300 000 |
|   | 1.5 | Egyéb közhatalmi bevételek | 105 584 |
| **2** | **II. Működési bevételek** | **22 806** |
|   | 2.3 | Tulajdonosi bevétel | 17 806 |
|   |   | 2.3.2 | Önkormányzati vagyon vagyonkezelésbe adásából származó bevétel | 17 806 |
|   | 3.6 | Egyéb működési célú bevételek | 5 000 |
| **3.** | **III. Működési célú támogatások államháztartáson belülről** | **24 146 553** |
|   | 3.1 | Önkormányzatok működési támogatása | 16 265 380 |
|   | 3.4 | Egyéb működési célú támogatás államháztartáson belülről | 7 881 173 |
|   |   | 3.4.2 | EU támogatás | 7 030 000 |
|   |   | 3.4.3 | Egyéb működési célú támogatásértékű bevétel | 851 173 |
| **4.** | **IV. Felhalmozási célú támogatások államháztartáson belülről** | **2 980 000** |
|   | 4.2 | Egyéb felhalmozási célú támogatás állalmlháztartáson belülről | 2 980 000 |
|   |   | 4.2.2 | EU támogatás | 80 000 |
|   |   | 4.2.3 | Egyéb felhalmozási támogatásértékű bevétel | 2 900 000 |
| **7.** | **KÖLTSÉGVETÉSI BEVÉTELEK ÖSSZESEN** | **28 639 515** |
| **8.** | **VII. Finanszírozási bevételek** | **38 488 264** |
|   | 8.1 | Hosszú lejáratú hitelek, kölcsönök felvétele | 1 700 000 |
|   | 8.3 | Előző év költségvetési maradványnának igénybevétele | 36 788 264 |
| **9.** | **KÖLTSÉGVETÉSI ÉS FINANSZÍROZÁSI BEVÉTELEK ÖSSZESEN** | **67 127 779** |

|  |  |  |
| --- | --- | --- |
| **1.** | **I. Működési kiadások** | **23 703 150** |
|   | 1.1 |   | Személyi juttatások | 7 987 165 |
|   | 1.2 |   | Munkaadókat terhelő járulékok és szoc. hj. | 1 390 555 |
|   | 1.3 |   | Dologi kiadások | 12 118 456 |
|   | 1.4 |   | Ellátottak pénzbeli juttatásai | 1 334 000 |
|   | 1.5 |   | Egyéb működési célú kiadások | 872 974 |
|   |   | 1.5.2 | Egyéb működési célú támogatások államháztartáson kívülre | 312 000 |
|   |   | 1.5.3 | Egyéb működési célú támogatások államháztartáson belülre | 560 974 |
| **2.** | **II. Felhalmozási költségvetési kiadások** | **38 982 636** |
|   | 2.1 | Beruházások | 6 295 345 |
|   | 2.2 | Felújítások | 32 187 291 |
|   | 2.3 | Egyéb felhalmozási kiadások | 500 000 |
|   |   | 2.3.1 | Pénzeszköz átadás államháztartáson kívülre | 500 000 |
| **3.** | **III. Tartalékok** | **3 791 378** |
|   | 3.1 | Általános tartalék | 3 791 378 |
| **5.** | **KÖLTSÉGVETÉSI KIADÁSOK ÖSSZESEN** | **66 477 164** |
| **6.** | **V. Finanszírozási kiadások** | **650 615** |
|   | 6.2 | Állami támogatás megelőlegezés | 650 615 |
| **7.** | **Költségvetési és finanszírozási kiadások** | **67 127 779** |
| **KIADÁSOK ÖSSZESEN** | **67 127 779** |

A rendelettervezet előkészítése során

* figyelembe vettük a költségvetési törvényben véglegesített és jóváhagyott összegeket
* előirányoztuk a korábbi kötelezettségvállalásokból, szerződésekből, határozatokból eredő kötelezettségek fedezetét (beruházások, pályázatok, stb.)
* törekedtünk a takarékos, de biztonságos működtetés feltételeinek biztosítására, illetve a város fejlődését, a lakosság komfortérzetét szolgáló fejlesztési előirányzatok megteremtésére.

Kérjük az ismertetett anyagot tételesen áttekinteni, megvitatni és a 2020. évi költségvetést elfogadni szíveskedjenek.

Beled, 2020. január 31.

 Imre László

 polgármester